Oficialusis leidinys L 019 , 25/01/1996 p. 0041 - 0049



Komisijos sprendimas 1996 m. sausio 12 d. nustatantis registruotų arklinių šeimos gyvūnų spermos, kiaušialąsčių ir embrionų zootechninius sertifikatus (tekstas svarbus EEE) (96/79/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/427/EEB dėl zootechninių ir genealoginių reikalavimų, reglamentuojančių Bendrijos vidaus prekybą arklinių šeimos gyvūnais [1], ypač į jos 8 straipsnio 2 dalį, kadangi zootechniniame sertifikate privaloma nurodyti konkrečius duomenis, siekiant nustatyti gyvūno, kurio sperma, kiaušialąstės arba embrionai gaunami, kilmę ir tapatumą, kadangi pats sertifikatas gali būti nereikalingas, jei šiame sprendime nurodyti duomenys jau yra pateikti pagrindiniuose dokumentuose, susijusiuose su sperma, kiaušialąstėmis ar embrionais; kadangi šiame sprendime numatytos priemonės atitinka Zootechnikos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Registruotų arklinių šeimos gyvūnų spermos sertifikate reikia nurodyti tokius duomenis: 1) Duomenys apie eržilą donorą: - sertifikatą išduodanti įstaiga, - kilmės knygos pavadinimas ir adresas, - veislė, - pirminis įrašo numeris kilmės knygoje (jei turima), - gyvulio vardas, - sertifikato išdavimo data, - identifikavimo sistema (pvz., mikroschema, tatuiruotė, įdagas, grafinis vaizdas), - identifikavimas, - informacija apie tai, ar buvo atliktas kraujo grupės nustatymo ar lygiavertę mokslinę garantiją suteikiantis tyrimas kilmei patvirtinti, - gimimo data, - savininko pavardė ir adresas, - tėvų ir motinos tėvo vardai ir numeriai kilmės knygoje, taip pat kilmės knygų pavadinimas, - produktyvumo kontrolės rezultatai ir genetinės vertės įvertinimas (neprivaloma). 2) Duomenys apie spermą: - identifikavimas, - dozių skaičius, - surinkimo data, - spermos surinkimo centro (-ų) pavadinimas ir adresas, taip pat registracijos numeris, - gavėjo pavardė (pavadinimas) ir adresas. 2 straipsnis 1 straipsnyje nurodyti duomenys gali būti pateikiami: 1) I priede pateiktą pavyzdį atitinkančiame sertifikate; 2) dokumentuose, pridedamuose prie arklinių šeimos gyvūnų spermos. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 1 straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, jog šiuose dokumentuose yra pateikti Komisijos sprendimo 96/79/EEB 1 straipsnyje minėti duomenys." 3 straipsnis Registruotų arklinių šeimos gyvūnų kiaušinėlių sertifikate reikia nurodyti tokius duomenis: 1) Duomenys apie kumelę donorę: - visi 1 straipsnio 1 dalyje nurodyti duomenys. 2) Duomenys apie kiaušialąstes: - identifikavimas, - surinkimo data, - kiaušialąsčių surinkimo centro (-ų) pavadinimas ir adresas, taip pat registracijos numeris, - gavėjo pavardė (pavadinimas) ir adresas. Būtina aiškiai nurodyti, ar vienu metu buvo paimta daugiau nei viena kiaušialąstė, be to, visos kiaušialąstės turi būti tos pačios motinos. 4 straipsnis 3 straipsnyje nurodyti duomenys gali būti pateikiami: 1) II priede pateiktą pavyzdį atitinkančiame sertifikate; 2) dokumentuose, pridedamuose prie arklinių šeimos gyvūnų kiaušialąsčių. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 3 straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, jog šiuose dokumentuose yra pateikti Komisijos sprendimo 96/79/EEB 3 straipsnyje minėti duomenys." 5 straipsnis Registruotų arklinių šeimos gyvūnų embrionų sertifikate reikia nurodyti tokius duomenis: 1) Duomenys apie eržilą donorą ir kumelę donorę: - visi 1 straipsnio 1 dalyje nurodyti duomenys. 2) Duomenys apie embrionus: - identifikavimas, - surinkimo data, - apsėklinimo arba kergimo data, - embrionų surinkimo centro (-ų) pavadinimas ir adresas, taip pat registracijos numeris, - gavėjo pavardė (pavadinimas) ir adresas. Būtina aiškiai nurodyti, ar vienu metu buvo paimtas daugiau nei vienas embrionas, be to, visi embrionai turi būti tos pačios kilmės. 6 straipsnis 5 straipsnyje nurodyti duomenys gali būti pateikiami: 1) III priede pateiktą pavyzdį atitinkančiame sertifikate; 2) dokumentuose, pridedamuose prie arklinių šeimos gyvūnų embriono (-ų). Tokiu atveju kompetentingos institucijos privalo patvirtinti, jog minėtuose dokumentuose yra nurodyti 5 a straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, jog šiuose dokumentuose yra pateikti Komisijos sprendimo 96/79/EEB 5 straipsnyje minėti duomenys." 7 straipsnis Šis sprendimas skirtas valstybėms narėms. Priimta Briuselyje, 1996 m. sausio 12 d. Komisijos vardu Franz Fischler Komisijos narys [1] OL L 224, 1990 8 18, p. 55. -------------------------------------------------- PRIEDAS I +++++ TIFF +++++ +++++ TIFF +++++ -------------------------------------------------- II PRIEDAS +++++ TIFF +++++ +++++ TIFF +++++ -------------------------------------------------- III PRIEDAS +++++ TIFF +++++ +++++ TIFF +++++ +++++ TIFF +++++ --------------------------------------------------